Komisijos direktyva
1982 m. liepos 1 d.
suderinanti su technikos pažanga Tarybos direktyvą 76/891/EEB dėl valstybių narių įstatymų, susijusių su elektros energijos skaitikliais, suderinimo
(82/621/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1976 m. lapkričio 4 d. Tarybos direktyvą 76/891/EEB dėl valstybių narių įstatymų, susijusių su elektros energijos skaitikliais, suderinimo [1], ypač į jos 3 straipsnio trečiąją dalį,
kadangi pagal Direktyvos 76/891/EEB 3 straipsnį būtina patikslinti didžiausias leidžiamas elektros energijos skaitiklių paklaidas EEB pirminei patikrai atlikti, kad būtų atsižvelgta į tarptautiniu mastu įgytą patirtį ir gautus duomenis;
kadangi Bendrijoje šiame sektoriuje įgyta patirtis rodo, kad galima galutinai patvirtinti didžiausias leidžiamas paklaidas, daug griežtesnes nei tarptautiniu lygiu priimtos minėtų direktyvų priede;
kadangi šioje direktyvoje numatytos priemonės atitinka Direktyvų dėl techninių kliūčių panaikinimo prekiaujant matavimo priemonėmis derinimo su technikos pažanga komiteto nuomonę,
PRIĖMĖ ŠIĄ DIREKTYVĄ:
1 straipsnis
Valstybės narės, kurios pasinaudojo Direktyvos 76/891/EEB 3 straipsnio antrojoje dalyje numatyta pasirinkimo teise, iki 1983 m. sausio 1 d. panaikina priemones, priimtas dėl šios pasirinkimo teisės.
Apie tai jos nedelsdamos praneša Komisijai.
2 straipsnis
Ši direktyva skirta valstybėms narėms.
Priimta Briuselyje, 1982 m. liepos 1 d.